# data[].attributes.body
Zagotovo si si kdaj želel-a poskusiti mamine petke ali očetov suknjič ter pripraviti modno revijo. Sedaj imaš idealno priložnost. Pripravi si vse potrebno za pravo modno revijo: modno brv (hodnik, soba), zaodrje in seveda najpomembnejše: različne modne kreacije. Te naj bodo čim bolj zanimive, lahko vsebujejo tudi nenavadne modne dodatke, skratka, pokaži staršem, da si ti naš bodoči brinjski Giorgio Brinjmani ali Coco Branel.

PS: Če je le mogoče, poslikaj kakšno kreacijo in nam jo pošlji :)

# data[].attributes.body
V domači kuhinji ali shrambi poišči rastline in sestavine, ki po tvojem mnenju vsebujejo veliko barvila. Pomoč: korenje, špinača, rdeča pesa, rdeča paprika, žafranika, kava, kurkuma, cimet …

Kako pripraviti barve?

Vsaki zelenjavi dodaj pol decilitra vode, zmelji (v multipraktiku, s paličnim mešalnikom), precedi in barva je nared.

Sestavinam kot so žafranika, kava, kurkuma, cimet … dodaj manj kot pol decilitra vroče vode in pusti, da se barva izloči (previdno z vročo vodo).

Sedaj potrebuješ le še papir in čopiče in lahko ustvarjaš z doma narejenimi vodenimi barvami.

# data[].attributes.body
Tokrat lahko za sladico pripraviš žirafolado. To NI žirafa, zavita v rolado, ampak rolada, ki se hoče obnašati kot žirafa. Za žirafolado torej potrebujemo:

BISKVIT:

-          5 jajc,

-          5 velikih žlic sladkorja,

-          5 žlic moke,

-          1 jedilna žlica kakava.

Pečico segrejmo na 180ºC.

Jajca in sladkor stepamo z električnim mešalnikom 10 – 15 minut, da masa naraste in postane puhasta. Nato hitrost zmanjšamo, še bolje pa je, če moko vmešamo ročno. Ne smemo mešati predolgo, da masa ne pade skupaj.

Manjši del mase daš v vrečko, odrežeš konico vrečke in na pripravljen pekač, ki je obložen s peki papirjem, narišeš žirafji vzorec. Za tri minutke daš pekač v pečico.

V ostali del mase vmešaš žlico kakava in maso previdno vliješ po vzorcu. Potem daš v pečico za 15 minut. Ko je pečena, jo ohladiš.

NADEV

Za nadev lahko uporabimo različne stvari. Rolado lahko premažemo z:

-          marmelado,

-          marmelado in kislo smetano,

-          stepeno sladko smetano z nutelo,

-          stepeno sladko smetano in sadjem.

Ohlajeno premažeš s poljubnim nadevom in zviješ v rolado. Preden začneš z mazanjem, bodi pozoren, da jo namažeš po temnem delu. Na zunanji strani mora biti viden žirafji vzorec.

# data[].attributes.body
Zavrti kolo sreče in videl boš, katero hišno opravilo danes pripada tebi. Seveda lahko kolo zavrtiš tudi večkrat :)
Povezava: https://wheelofnames.com/view/jtg-mcf/?fbclid=IwAR2E5BBE_4chUQGvDoWZmVrwTbeDJx6dY_l6i0wP8CxydeuovvjNJ3NDViA

# data[].attributes.body
Naj bo kosilo tudi estetsko.
Pri pripravi kosila lahko pomagaš tudi tako, da lepo zložiš prtiček. V pomoč naj ti bo naslednji video:

# data[].attributes.attachment_link.title
ᴴᴰ Paper Napkin Folding ~ Basic Pouch in 1 minute ~ 6 Simple, Easy & Quick Steps! (How-to / DIY)

# data[].attributes.body
Ko gremo na kašen sprehod, lahko naberemo tudi kaj užitnega. Trobentica raste po travnikih, svetlih gozdovih, med grmičevjem na domačih vrtovih in zelenicah. Izogibamo se travnikov ob cesti!
Trobentice lahko posušiš za čaj, lahko pa narediš najlepšo spomladansko solato :)

# data[].attributes.body
1. Vsak igralec na listek napiše ime enega risanega junaka.
2. Listke drug drugemu prilepite na čelo, tako igralci ne vidijo svojega listka.
3. Vsak igralec postavlja vprašanja, s katerimi poskuša ugotoviti, kateri junak je. Soigralci na vprašanja odgovarjajo z DA ali NE.
Ob odgovoru DA lahko postavi še eno vprašanje, ob odgovoru NE pa nadaljuje naslednji.

PS: Lahko ugibate tudi živali, slavne osebe, učitelje iz šole ;)

# data[].attributes.body
Spodnjo sliko nariši v eni potezi.
Poskusi najti več načinov.

# data[].attributes.body
Sedaj je idealna priložnost, da izdelaš svoj herbarij. Na sprehodu naberi cvetlice.
1.      Nabrane cvetlice očisti (odstrani zemljo in suhe liste).

2.      Položi med dva papirja in obteži s knjigami. Sušiš 7-14 dni.

3.      Ko se posušijo, jih nalepi na liste in zveži kot knjigo.

4.      Pri poimenovanju si pomagaj s spletno stranjo: http://www.zaplana.net/zaplana/flowers/SI_first.asp

# data[].attributes.body
Pri tej dejavnosti boste potrebovali pomoč bratov ali sester, lahko tudi staršev.
En otrok sedi po turško, s sklonjeno glavo in objema noge - postane pirh. Drugi otrok riše vzorce po "pirhu": valovite in cikcakaste črte, pike, like ...

# data[].attributes.body
Pri tej dejavnosti boste potrebovali pomoč bratov ali sester, lahko tudi staršev.
En otrok se uleže na trebuh. Drugi za nekaj minut postane vinogradnik: s prsti praska po telesu, s prsti in dlanmi vleče črte po celem telesu, tapka po telesu, z roko udarja po pesti, z rokami ščiplje navidezne poganjke ...

# data[].attributes.body
Če nimaš plastelina, ga lahko narediš tudi sam. Za plastelin potrebuješ:
MOKO, SOL, OLJE, BARVILO ZA ŽIVILA ter LONČEK, ŽLICO, PLASTIFICIRAN PRT, POSODO S POKROVOM.
1. Na mizo pogrni prt, da zaščitiš mizo.
2. Na prt stresi 2 lončka moke in 1 lonček soli. Premešaj, naredi kupček, na sredino kupčka pa jamico.
3. V jamico dodaj 2 žlici olja in poljubno jedilno barvo.
4. V jamico dodaj še 1 lonček vode.
5. Sedaj pa najpomembnejši del: zelo dobro pregneti zmes.
6. Domači plastelin shrani v zaprto posodo.
(vir: DMFA: kresnička 1.-3.r.)

# data[].attributes.body
Gotovo imaš doma ogromno barvic, svinčnikov, flomastrov ... Da bo red tudi doma, si lahko narediš lonček za pisala čisto sam. Potrebuješ le tulce od WC papirja ali papirnatih brisačk, kolaž papir, barvice, flomastre ... Tulce pobarvaš, prelepiš s kolaž papirjem ...
(vir: https://www.bibaleze.si/idejnica/ustvarjamo-s-solarji-loncek-za-pisala-iz-odpadnih-tulcev.html)

# data[].attributes.body
Tulce od WC papirja lahko na enem koncu narežeš in oblikuješ različne oblike. Po robu namažeš s tempera barvicami in odtiskuješ rožice.
(vir: https://www.dobrateta.si/dobra-teta-svetuje/ustvarjanje?start=30)

# data[].attributes.body
Na bel risalni list narišeš deblo drevesa in ga pobarvaš z rjavo barvico. Na papirnat krožnik za piknik stisneš roza, rdečo in belo tempera barvo, vsako v svoj kot. Z elastiko skupaj spneš nekaj palčk za ušesa. Na eni strani palčke pomočiš najprej v rdečo barvo in odtiskuješ cvetke v krošnjo. Potem enako narediš z roza barvo, nazadnje pa še z belo. Nastalo bo čudovito pomladno drevo.

# data[].attributes.body
Spet smo pri tulcih od WC papirja :) Iz njih lahko narediš štampiljke, tako da ga na različne načine prepogibaš, upogibaš ... Po robu ga namažeš s tempera barvicami in domače štampiljke so nared (pa ne za po steni! :))
(vir: https://www.dobrateta.si/dobra-teta-svetuje/ustvarjanje?start=30)